Diari Oficial de la Generalitat Valenciana


Sumari del DOGV 3667, del 17-01-2000 (1999/10136)

Informació pública del tràmit d’audiència en els expedients d’extinció de les fundacions següents: Obra Pía Forcall, Patronato Hernández y Eduardo Soler Pérez Confrides.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10692


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública del tràmit d'audiència en els expedients d'extinció de les fundacions següents: Obra Pía Forcall, Patronato Hernández y Eduardo Soler Pérez Confrides. [1999/A10634]
  
Per part de la Conselleria de Justícia i Administracions Públiques, es va acordar l'inici dels expedients d'extinció de les següents fundacions:
  
1. La fundació Obra Pía Forcall, classificada com a beneficodocent per Ordre del Ministeri d'Instrucció Pública i Belles Arts, de data 5 de febrer de 1932. Dita Fundació figura inscrita en el Registre de Fundacions de la Comunitat Valenciana amb el número 12(C). Els seus fins consistien a donar premis als alumnes de les escoles nacionals de Forcall. En l'actualitat no es compleixen els fins i manca de cap patrimoni. El patronat de la fundació va ser assignat a la Junta Provincial de Beneficència, amb caràcter interí, per la Resolució de classificació mencionada anteriorment, de data 5 de febrer de 1932.
  
2. La Fundació Patronato Hernández va ser classificada pel Ministeri d'Instrucció Pública i Belles Arts, en data 8 de novembre de 1930, com a beneficodocent, i el seu fi és concedir beques per als estudis de Batxillerat a Alcoi. La dita Fundació figura inscrita en el Registre de Fundacions amb el número 4(A). L'exercici provisional de les funcions del patronat de la referida fundació va ser atribuït al protectorat per Resolució del director general d'Interior de la Conselleria de Presidència, en data 3 d'octubre de 1997. Aquesta disposa d'un patrimoni actual consistent en un saldo de 262.11 pessetes i no compleix els fins.
  
3. La fundació Eduardo Soler Pérez Cofrides va ser classificada com a beneficodocent per Ordre del Ministeri d'Educació Nacional, de data 19 de febrer de 1953. La dita fundació figura inscrita en el Registre de Fundacions de la Comunitat Valenciana amb el número 10(A). Els fins de la mencionada fundació consistien en l'establiment d'una colònia escolar per a xiquets pobres naturals de la Vila Joiosa i Relleu. En l'actualitat no es compleixen els fins i el seu patrimoni ascendeix a 430.909 pessetes. El patronat de la fundació va ser assignat a la Junta Provincial de Beneficència amb caràcter interí per l'Ordre de classificació citada anteriorment.
  
Cosa que es posa en coneixement dels possibles interessats perquè, en compliment de l'article 84 de la Llei de Règim Jurídic de les Administracions Públiques i del Procediment Administratiu Comú, puguen al·legar i presentar els documents o justificants que estimen convenient, en un termini de 15 dies, comptats a partir de l'endemà al de la seua publicació.
  
Amb aquesta finalitat, l'expedient estarà a disposició dels interessats, als locals de la Secretaria General de Justícia i Administracions Públiques, Servei d'Entitats Jurídiques, Secció de Fundacions, amb domicili al carrer Historiador Chabàs, número 2, 3r de València.